CELEX: 32005D0819
Language: sl
Date: 2005-11-21 00:00:00
Title: 2005/819/ES,Euratom: Odločba Komisije z dne 21. novembra 2005 o pooblastitvi Republike Litve, da uporabi določene približne ocene za izračun osnove za lastna sredstva iz naslova DDV (notificirano pod dokumentarno številko K(2005) 4429)

24.11.2005   
            
            
               SL
            
            
               Uradni list Evropske unije
            
            
               L 305/40
            
         
      ODLOČBA KOMISIJE
   
   z dne 21. novembra 2005
   o pooblastitvi Republike Litve, da uporabi določene približne ocene za izračun osnove za lastna sredstva iz naslova DDV
   (notificirano pod dokumentarno številko K(2005) 4429)
   (Besedilo v litovskem jeziku je edino verodostojno)
   (2005/819/ES, Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               V skladu s členom 28(3) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (2), v nadaljnjem besedilu „Šesta direktiva“, lahko države članice še naprej oproščajo ali obdavčujejo nekatere transakcije. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               Za izvajanje določb člena 28(3) Šeste direktive se v skladu z odstavkom 1 oddelka 8 (Obdavčenje) Priloge IX k Aktu o pristopu Republike Litve k Evropskim skupnostim (3) Republika Litva pooblasti, da oprosti nekatere transakcije iz Priloge F k Šesti direktivi.
            
         
               (3)
            
            
               Republika Litva ne more natančno izračunati osnove za lastna sredstva iz naslova DDV za nekatere kategorije transakcij iz Priloge F k Šesti direktivi. Takšen izračun lahko privede do neupravičenih upravnih stroškov glede na učinek teh transakcij na skupno osnovo za sredstva iz naslova DDV v Republiki Litvi. V skladu s členom 6(3) Uredbe (EGS, Euratom) št. 1553/89 je zato treba Republiko Litvo pooblastiti, da izračuna osnovo za DDV na podlagi približnih ocen.
            
         
               (4)
            
            
               Svetovalni odbor za lastna sredstva je odobril poročilo, ki vsebuje mnenja njegovih članov o tej odločbi –
            
         SPREJELA NASLEDNJO ODLOČBO:
   Člen 1
   Za namene izračuna osnove za lastna sredstva iz naslova DDV v skladu z drugo alineo člena 6(3) Uredbe (EGS, Euratom) št. 1553/89 se od 1. maja 2004 Republika Litva pooblasti, da uporabi približne ocene za notranji del mednarodnega prevoza potnikov (točka 17 Priloge F k Šesti direktivi).
   Člen 2
   Ta odločba je naslovljena na Republiko Litvo.
   
      V Bruslju, 21. novembra 2005
      
         
            Za Komisijo
         
         Dalia GRYBAUSKAITĖ
         
         
            Članica Komisije
         
      
   
   
      (1)  UL L 155, 7.6.1989, str. 9. Uredba, kakor je bila spremenjena z Uredbo (ES) št. 807/2003 (UL L 122, 16.5.2003, str. 36).
   
      (2)  UL L 145, 13.6.1977, str. 1. Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).
   
      (3)  UL L 236, 23.9.2003, str. 842.